Source: http://asiointipalvelu.tampere.fi/fi-FI/Toimielimet/Asunto_ja_kiinteistoumllautakunta/Kokous_18122019/Tampereen_kaupungin_ja_Tampereen_Tilapal(119946)
Timestamp: 2020-02-29 11:03:31+00:00
Document Index: 2438966

Matched Legal Cases: ['§ 270', '§ 106', '§ 180', '§ 71', '§ 162', 'kko ']

Tampereen kaupunki uudisti organisaatiotaan 1.1.2017 alkaen. Organisaatiomuutoksen seurauksena Tilakeskus liikelaitoksen tilaomaisuus ja joitakin omaisuuden hallintaan liittyviä tehtäviä siirtyi Tampereen kaupungin elinvoiman ja kilpailukyvyn palvelualueelle, kiinteistöt, tilat ja asuntopolitiikka -palveluryhmään 1.1.2018 alkaen. Kaupunginvaltuusto päätti kokouksessaan 2.10.2017 § 270 perustaa Tampereen Tilapalvelut Oy:n ja myydä Tampereen tilakeskus liikelaitoksen liiketoiminnan perustettavalle yhtiölle. Tampereen Tilapalvelut Oy on Tampereen kaupungin omistama in house -yhtiö, jolta kaupunki voi ilman julkista kilpailutusta hankkia tarvitsemiaan palveluita. Tilakeskus liikelaitoksessa oleva tilaomaisuus jäi kaupungin omistukseen ja siirtyi kiinteistöt, tilat ja asuntopolitiikka -palveluryhmän hoidettavaksi.
Asunto- ja kiinteistölautakunta päätti kokouksessaan 21.8.2019 § 106 delegoida Tampereen seudun ammattiopiston (TREDU) toimintaan tarvittavien tilojen osalta rakennusten, tilojen ja niihin liittyvien alueiden vuokraamisen elinkeino- ja osaamislautakunnan tekemän palveluverkkolinjauksen mukaisesti ammatillisen koulutuksen johtajalle. Asunto- ja kiinteistölautakunta on edellisen seurauksena kokouksessaan 20.11.2019 § 180 päättänyt eräiden Tredu Kiinteistöt Oy:ltä vuokrattujen tilojen vuokrasopimusten päättymisestä vuokranantajan kanssa yhteisesti sopien 31.12.2019. Tampereen kaupungin ja Tampereen tilapalvelut Oy:n väliseen palvelusopimukseen eivät sisälly 1.1.2020 alkaen edellä mainitussa päätöksessä luetellut kiinteistöt ja tilat.
Asunto- ja kiinteistölautakunta hyväksyi palvelusopimuksen kokouksessaan 13.12.2017 § 71 ja Tampereen Tilapalvelut Oy hallituksessaan 8.12.2017. Sopimus on voimassa 31.12.2020 asti, jonka jälkeen se jatkuu toistaiseksi voimassa olevana. Sopimuksen irtisanominen tulee tehdä kirjallisesti. Sopimuksen irtisanomisaika on kaksitoista (12) kuukautta.
Vuoden 2020 palvelusopimusneuvottelu Tampereen kaupungin ja Tampereen Tilapalvelut Oy:n välillä käytiin 30.10.2019. Vuoden 2019 tavoitteiden toteutumaa on esitelty asunto- ja kiinteistölautakunnan kokouksessa 20.11.2019 § 162. Palvelusopimusneuvotteluiden perusteella voidaan todeta, että yhteistyö Tampereen kaupungin ja Tampereen Tilapalvelut Oy:n välillä on sujunut hyvin. Palvelusopimukseen on tarve tehdä vain vähäisiä muutoksia ja täsmennyksiä. Muutokset aiempaan sopimukseen on merkitty oheismateriaalina olevaan tiedostoon punaisella värillä.
Tulosperusteisen palveluhankinnan yhteistyön kehittämisen tavoitteeksi vuodelle 2020 palvelusopimusneuvottelussa sovittiin seuraavat asiakokonaisuudet: käyttöoikeusurakan kilpailutusprosessin kehittäminen ja kuvaaminen, paikkatietoon pohjautuvan tilatiedon kehittäminen ja tietovarannon ylläpidon menettelytavoista sopiminen sekä kestävän kehityksen teemojen edistäminen 2020 (Kestävä Tampere 2030 linjaukset) tavoitteiden mukaisesti.
Korjausvelan pienentyminen (Trellum)
Tulosperusteiden tavoitetasoa verrataan edellisen vuoden tasoon. Lisäksi sopimuksen ja siinä sovittavan palvelutuotannon sekä yhteistyön yleisiä tavoitteita ovat: tuotantoprosessien tehostaminen (standardointi, dokumentointi ja seuranta), kunta- ja organisaatiorajat ylittävä yhteistyö, Tampereen kaupungin kokonaisetu, päällekkäisten toimintojen karsiminen, sähköisten hankinta/tilaus -prosessien käyttöönotto, tulevaisuuden taloudellisiin ja teknisiin haasteisiin vastaaminen, tietojen kertatallennusperiaatteen tukeminen sekä yhdessä sovituissa toimintaperiaatteissa pitäytyminen.
Nyt hyväksyttäväksi esitetty sopimus on voimassa 31.12.2020 asti, jonka jälkeen se jatkuu toistaiseksi voimassa olevana. Sopimuksen irtisanominen tulee tehdä kirjallisesti. Sopimuksen irtisanomisaika on kaksitoista (12) kuukautta.
Vuoden 2020 talousarviossa palvelujen ostot ovat käyttötalouden osalta n. 47 milj. euroa ja investointien osalta n. 74 milj. euroa. Mikäli vuodelta 2019 hankkeiden jatkuvuuteen perustuen siirtyy vuonna 2019 käyttämättä jääneitä investointirahoja kaupunginvaltuuston hyväksymällä talousarviomuutoksella, kasvattavat ne vastaavasti investointien enimmäisostojen määrää. Siirtomäärärahoista päätetään tarvittaessa vuoden 2020 tilinpäätöksen jälkeen erikseen.
Palvelusopimuksen päivitys on valmisteltu Kiinteistöt, tilat ja asuntopolitiikka -palveluryhmän ja Tampereen Tilapalvelut Oy:n yhteistyönä. Palvelusopimuksen allekirjoittaa kaupungin puolesta apulaispormestari Jaakko Stenhäll ja Tampereen Tilapalvelut Oy:n puolesta toimitusjohtaja Petri Mölsä.
Liitteenä oleva Tampereen kaupungin ja Tampereen Tilapalvelut Oy:n välinen palvelu- ja yhteistyösopimus vuodeksi 2020 hyväksytään.
Riitta Lyytikäinen poistui kokouksesta asian käsittelyn aikana.
Jukka Männikkö, Pauliina Laisi, Arto Vuojolainen, Janne Kytö, Taru Kuosmanen, Anna-Kaisa Heinämäki, Monika Sola, Virpi Ekholm, Niko Suoniemi, Petra Rantanen, Petri Mölsä, Jussi Kuoppala, Jukka Kauppinen, sisäinen tarkastus
Liite Akila 18.12.2019 Palvelu- ja yhteistyösopimus liitteineen.pdf (pdf, 90 kt)
Kuuntele Liite Akila 18.12.2019 Palvelu- ja yhteistyösopimus liitteineen.pdf
Oheismateriaali Akila 18.12.2019 Palvelu- ja yhteistyösopimus liitteineen - muutokset punaisella.pdf (pdf, 92 kt)
Kuuntele Oheismateriaali Akila 18.12.2019 Palvelu- ja yhteistyösopimus liitteineen - muutokset punaisella.pdf